Elevii din România mai au un pic până când se vor bucura de vacanța de vară. Totuși, de la această regulă există și excepții. Într-o zonă din România, elevii au intrat demult în vacanță, iar cursurile vor fi reluate abia în toamnă.
În timp ce unii elevi din România numără zilele până la vacanță, alții deja se bucură din plin de ea. Elevii de la școlile din județul Alba au terminat demult cursurile, urmând să revină pe băncile școlii abia din toamnă.
Vacanța timpurie a elevilor din Alba nu este deloc întâmplătoare. Cei mici au terminat oficial cursurile pentru că va începe transhumanța.
Transhumanța este una dintre cele mai vechi tradiții din România, iar copii de oieri o duc mai departe. Elevii din Alba au terminat școala, iar acum vor merge împreună cu părinții și cu oile în transhumanță.
Transhumanța, pentru cei care nu știu, este mișcarea sezonieră prin care turmele de oi sunt duse de la vale la munte, acolo unde rămân pe timpul verii. În județul Alba, transhumanța este pe punctul de a începe cât de curând.
În satele Loman, Tonea, Strungari și Purcăreți, una dintre ocupațiile principale ale localnicilor este creșterea oilor. Majoritatea familiilor de aici au turme întregi de oi, iar copii au un rol important în perioada transhumanței.
Tocmai din acest motiv, 53 de elevi din locațiile menționate au început deja vacanța. Pentru ei, cursurile acestui an școlar au ajuns la final și se vor mai întoarce la școală abia în toamnă, pe 8 septembrie.
Din cauza transhumanței care se practică de ani de zile în zonă, școlile de aici funcționează după un calendar diferit. Structura fiecărui an școlar este aprobată de Inspectoratul Școlar Județean Alba.
Vacanța timpurie a elevilor din Alba vine la pachet și cu un dezavantaj. Pentru a se asigura că parcurg întreaga materie, elevii sunt nevoiți să se prezinte la școală și în weekend. Mai exact, în zilele de sâmbătă.
Structura anului școlar care presupune vacanța de transhumanță este veche și datează încă din perioada comunismului. Elevii care nu pleacă în transhumanță, intră în vacanță în mod normal, adică pe 21 iunie.